**Hafslo** er en bygd og et tettsted i Luster kommune i Vestland fylke. Tettstedet er bygdas sentrum med dagligvarebutikk m.m.

Tettstedet hadde 613 innbyggere per 1. januar 2022. Bygda ligger ved Hafslovatnet. Sluttstavelsen *-lo* betyr «engslette» som i navnene Oslo og Flølo, mens forstavelsen *hafs-* trolig har samme stammen som ordet hav, nemlig noe som hever seg/stiger opp. *Hav* betydde opprinnelig flo sjø, og er brukt i navngiving av steder som stiger opp, slik Hafslo-gårdens engslette hever seg nokså høyt opp fra innsjøens bredde. Sylfest Lomheim knytter derimot *haf-* til norrønt *hafr* (= bukk) som i stedsnavnet Hafrsfjord.

Bygda har jordbruk og skogbruk som tradisjonelle hovednæringer. På Modvo i Hafslo ligger det eneste kjente gårdsanlegget fra folkevandringstiden i Sogn. Modvo var bebodd i årene 300-500, da gården ble fraflyttet og aldri gjenopptatt. Den ble funnet av arkeolog Egil Bakka og utgravd i 1960-62. På gården ble det funnet stolpehull etter hus og flere graver. På Modvo (beslektet med engelsk *meadow* = eng, trolig med betydningen «Enggården») ble det funnet en romersk mynt merket Marcus Aurelius, og rester etter glassbeger og glassperler. I likhet med oldtidsfunnene i Råde i Østfold, der to denarer med romerske keisere var nedlagt som en slags grunnstein ved stolpehull, ble funnet gjort på samme måte på Modvo.

Fra 1877 til 2014 var det videregående skole i bygda, som de siste årene hadde linjene kokk, servitør, helse og sosial.

Hver sommer arrangeres Sognefjord Cup, en fotballturnering for barn, i Moane på Hafslo. Sogn Skisenter ligger også i bygda Hafslo. Skisenteret er kjent for å gi god tilgang til kjøring i puddersnø. På toppen av skitrekket får man utsikt til toppene i Jotunheimen.

Det er flere overnattingssteder i bygda, og i sentrum ligger Eikum Hotell.

Hafslovatnet ligger midt i bygda. Vannet er regulert. Det er særlig ferskvannsørreten som beskattes, og grunneierne har anledning til å drive et begrenset garnfiske.[]

Den tidligere kommunen Hafslo
-----------------------------

Hafslo var tidligere en egen kommune. Hafslo ble opprettet som formannskapsdistrikt i 1837. Kommunen besto da av Ytre Kroken, Ornes og Kinsedal på østsiden av Lustrafjorden og Solvorn, Ytre Hafslo, Veitastrond, Indre Hafslo og Eikum på vestsiden av Lustrafjorden. Hafslo kommune hadde denne utstrekningen frem til 1963 da Hafslo, Jostedal og Luster kommune ble slått sammen til den nye storkommunen Luster kommune. Ved sammenslåingen bodde det 2 384 personer i Hafslo kommune.

Kjente personer fra Hafslo
--------------------------

* Elling Kvamme (f. 1918), professor i medisin
* Sylfest Lomheim (f. 1945), første direktør i Språkrådet
* Arve Beheim Karlsen (Beheim Karlsen-saken)

Bildegalleri
------------

* Hafslo sentrumHafslo sentrum
* Mot tettstedet fra VeitastrondMot tettstedet fra Veitastrond
* Nordsiden av HafslovatnetNordsiden av Hafslovatnet
* Ved vannetVed vannet

Referanser
----------

1. ↑  «Tettsteder. Folkemengde og areal, etter kommune.». Statistisk sentralbyrå. 14. desember 2022. Besøkt 21. desember 2022.
2. ↑  Arne W. Aasland: «Tolking av nokre stadnamn på Hafs- og Hund-», *Kjelda* nr 3/2008, fylkesarkivet i Sogn og Fjordane
3. ↑  Sylfest Lomheims språkspalte i  *Klassekampen* 22. september 2021
4. ↑  «Næringslivet i Luster kommune». Luster kommune. Besøkt 5. januar 2020.
5. ↑  Gården Modvo i fylkesleksikonet
6. ↑  Sylfest Lomheims språkspalte i  *Klassekampen* 22. september 2021
7. ↑
8. ↑   Frans-Arne Stylegar: «Grunnsteinen»
9. ↑  «Fylkesarkivet ordnar arkivet etter Luster vidaregåande skule». Sogn og Fjordane fylkeskommune. 11. desember 2015.
10. ↑  «Reiselivsverksemder». Luster kommune. Besøkt 5. januar 2020.

Eksterne lenker
---------------

* (en) Hafslo – kategori av bilder, video eller lyd på Commons Rediger på Wikidata


| * v
* d
* r
Befolkningsstatistikk for tettstedet |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet: | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012-****2000** |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 % - 40 % |  40 % - 60 % |  60 % - 80 % |  Laveste/minste 20 % |
| ARang prosentvis endring fra 2012-2000. Størst prosentvis vekst er lik **1**. |

 |

 |

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |